Lietuvos TSR pokyčiai 1970–1979 m.
Lietuvos administraciniai-teritoriniai pokyčiai 1970–1979 m. buvo aprašyti 1979 m. gyventojų surašymo ataskaitoje apie kaimo gyvenvietes. Jie buvo aprašyti apimant laikotarpį nuo 1970 m. gyventojų surašymo. Pokyčiai buvo fiksuoti tik tie, dėl kurių keitėsi gyventojų pasiskirstymas tarp rajonų ir tarp miestų, bet ne tarp apylinkių.

Akmenės rajonas
 1970-12-16 bei 1973-03-28 įsakais Klykolių apylinkės dalis (17 gyventojų) buvo perduota N. Akmenės miestui.
 1978-04-18 Ventos apylinkė pertvarkyta į Ventos miesto tipo gyvenvietę.

Alytaus rajonas
 1972-07-26 Dubėnų apylinkės dalis (15 gyventojų) ir Lunksnėnų apylinkės dalis (79 gyventojai) buvo perduotos Alytaus miestui, Daugų apylinkės dalis (13 gyventojų) buvo perduota Daugų miestui bei Simno apylinkės dalis (7 gyventojai) buvo perduota Simno miestui.
 1973-03-28 Daugų apylinkės dalis (19 gyventojų) buvo perduota Varėnos rajono Pavarėnio apylinkei bei Raitininkų apylinkės dalis (38 gyventojai) buvo perduota Varėnos rajono Merkinės apylinkei.
 1974-03-22 Butrimonių apylinkės dalis (6 gyventojai) buvo perduota Prienų rajono Lielionių apylinkei.
 1976-10-27 Prie Raitininkų apylinkės buvo prijungta Varėnos rajono Merkinės apylinkės dalis (8 gyventojai).

Anykščių rajonas
 1970-07-27 bei 1973-02-22 įsakais dalis Troškūnų miesto (146 gyventojai) buvo perduota Troškūnų apylinkės Žiedonių km. (104 gyventojai) bei Juostininkų apylinkės Vaidlonių km. (42 gyventojai).
 1975-12-24 Juostininkų apylinkės Raguvėlės geležinkelio stotis ir Barsukynės km. dalis (3 gyventojai) buvo perduotos Panevėžio rajono Taruškų apylinkei.

Biržų rajonas
 Pokyčių nebuvo.

Ignalinos rajonas
 1971-08-27 Zuikų apylinkės dalis (40 gyventojų) buvo perduota Ignalinos miestui.
 1975-08-4 Prie Sokiškio ir Rimšės apylinkių buvo prijungta Zarasų rajono Kimbartiškės apylinkės dalis (28 gyventojai).

Jonavos rajonas
 1972-12-28 Beržų apylinkės (3 gyventojai) ir Dumsių apylinkės (1018 gyventojų) dalys prijungtos prie Jonavos miesto.
 1973-03-28 Prie Dumsių apylinkės prijungta Kaišiadorių rajono Zūbiškių apylinkės dalis (15 gyventojų).
 1975-12-24 Kulvos apylinkės dalis (23 gyventojai) prijungta prie Jonavos miesto.

Joniškio rajonas
 1975-11-26 Pociūnų apylinkės dalis (19 gyventojų) buvo perduota Joniškio miestui.

Jurbarko rajonas
 1971-10-27 Jurbarkų apylinkės dalis (1572 gyventojai) buvo perduota Jurbarko miestui.
 1976-09-29 Viešvilės apylinkės dalis (30 gyventojų) buvo perduota Smalininkų miestui.
 1978-02-22 Prie Vadžgirio apylinkės buvo prijungta Raseinių rajono Kalnujų apylinkės dalis (26 gyventojai).
 1978-10-25 Prie Viešvilės apylinkės buvo prijungta Šilutės rajono Vilkyškių apylinkės dalis (9 gyventojai).

Kaišiadorių rajonas
 1973-03-28 Zūbiškių apylinkės dalis (15 gyventojų) buvo perduota Jonavos rajono Dumsių apylinkei.
 1974-01-30 Žiežmarių apylinkės dalis (191 gyventojas) buvo perduota Žiežmarių miesto tipo gyvenvietei.
 1975-09-24 Kaišiadorių apylinkės ir Rumšiškių apylinkės dalys (106 ir 53 gyventojai) buvo perduotos Kaišiadorių miestui.

Kapsuko rajonas
 1976-11-24 Liudvinavo, Šumskų ir Trakiškių dalys (264 gyventojai) buvo perduoti Kapsuko miestui.

Kauno rajonas
 1970-10-30 M.t.g. Linksmakalnis (209 gyventojai) pertvarkyta į kaimo gyvenamąją vietovę, kuri perduota Garliavos apylinkei.
 1972-01-26 Ražių apylinkės (dabar vadinasi Domeikava) dalis (2416 gyventojų) buvo perduota Kauno miestui.
 1975-09-24 Užliedžių apylinkės dalis (32 gyventojai) buvo perduota Kauno miestui.
 1975-09-24 Kėdainių rajono Gučkampio apylinkės dalis (123 gyventojai) buvo perduota Kauno rajono Panevėžiuko apylinkei.
 1976-08-25 Babtų apylinkės dalis (94 gyventojai) buvo perduota Kėdainių rajono Pelėdnagių apylinkei.
 1977-11-30 Karmėlavos apylinkės dalis (119 gyventojų) buvo perduota Kauno miestui.

Kėdainių rajonas
 1971-03-12 Kėdainių apylinkės dalis (523 gyventojai) buvo perduota Kėdainių miestui.
 1974-01-30 Dotnuvos apylinkės dalis (15 gyventojų) buvo perduota Dotnuvos miestui.
 1975-09-24 Gučkampio apylinkės dalis (123 gyventojai) buvo perduota Kauno rajono Panevėžiuko apylinkei
 1976-08-25 Kauno rajono Babtų apylinkės dalis (94 gyventojai) buvo prijungta prie Labūnavos apylinkės.

Kelmės rajonas
 1973-03-28 Kelmės apylinkės dalis (366 gyventojai) buvo perduota Kelmės miestui, Tytuvėnų apylinkės dalis (122 gyventojai) buvo perduota Tytuvėnų miestui ir Kelmės miesto dalis (28 gyventojai) buvo perduota Kelmės apylinkei.

Klaipėdos rajonas
 1971-01-27 Dovilų apylinkės dalis (147 gyventojai) buvo perduota Klaipėdos miestui.

Kretingos rajonas
 1970-11-30 Šventosios apylinkės dalis (1137 gyventojai) buvo perduota Palangos miestui.
 1971-10-27 Rūdaičių apylinkės dalis (118 gyventojų) buvo perduota Kretingos miestui.

Kupiškio rajonas
 1971-10-27 Aukštupėnų apylinkės dalis (6 gyventojai) buvo perduota Kupiškio miestui.

Lazdijų rajonas
 Pokyčių nebuvo.

Mažeikių rajonas
 Pokyčių nebuvo.

Molėtų rajonas
 Pokyčių nebuvo.

Pakruojo rajonas
 1972-08-30 Pakruojo apylinkės dalis (6 gyventojai) buvo perduota Pakruojo miestui bei Linkuvos miesto dalis (3 gyventojai) buvo perduota Linkuvos apylinkei.

Panevėžio rajonas
 1971-08-27 Velžio apylinkės dalis (56 gyventojai) buvo perduota Panevėžio miestui.
 1973-03-28 Karsakiškio apylinkės dalis (4 gyventojai), Naujamiesčio apylinkės (159 gyventojai) ir Velžio apylinkės (25 gyventojai) dalys buvo perduota Panevėžio miestui.
 1975-12-24 Anykščių rajono Juostininkų apylinkės dalis (51 gyventojas) buvo perduota prie Panevėžio rajono Taruškų apylinkės (dabar vadinasi Miežiškių).

Pasvalio rajonas
 1976-03-31 Joniškėlio apylinkės dalis (21 gyventojas) buvo perduota Joniškėlio miestui.

Plungės rajonas
 1971-10-27 Dalis Bubėnų apylinkės (103 gyventojai) buvo perduota Rietavo miestui ir Babrungo apylinkės (47 gyventojai) bei Nausodžio apylinkės (15 gyventojų) dalys buvo perduotos Plungės miestui.

Prienų rajonas
 1970-12-16 Ašmintos apylinkės dalis (55 gyventojai) buvo perduota Prienų miestui.
 1971-08-27 Ašmintos apylinkės dalis (86 gyventojai) buvo perduota Prienų miestui.
 1974-03-22 Prie Lielionių apylinkės buvo perduota Alytaus rajono Butrimonių apylinkės dalis (6 gyventojai).

Radviliškio rajonas
 1971-03-12 Mankiškių apylinkės (80 gyventojų) ir Sedūnų apylinkės (14 gyventojų) dalys buvo perduotos Radviliškio miestui.

Raseinių rajonas
 1973-03-28 Paliepių apylinkės (45 gyventojai) ir Raseinių apylinkės (196 gyventojai) dalys buvo perduotos Raseinių miestui bei Ariogalos apylinkės dalis (9 gyventojai) buvo perduota Ariogalos miestui.
 1978-02-22 Kalnujų apylinkės dalis (26 gyventojai) buvo perduota Jurbarko rajono Vadžgirio apylinkei.

Rokiškio rajonas
 1971-10-27 Rokiškio apylinkės dalis (34 gyventojai) buvo perduota Rokiškio miestui.

Skuodo rajonas
 1978-04-18 Skuodo apylinkės dalis (410 gyventojų) buvo perduota Skuodo miestui.

Šakių rajonas
 1974-01-30 Šakių apylinkės dalis (400 gyventojų) buvo perduota Šakių miestui.

Šalčininkų rajonas
 1973-03-28 Šalčininkų apylinkės dalis (93 gyventojai) buvo perduota Šalčininkų miestui.
 1975-01-29 Jašiūnų apylinkės dalis (21 gyventojas) buvo perduota Vilniaus rajono Marijampolės apylinkei.

Šiaulių rajonas
 1970-12-16 Micaičių apylinkės dalis (45 gyventojai) buvo perduota Kuršėnų miestui.

Šilalės rajonas
 1970-08-27 Jucaičių apylinkės dalis (10 gyventojų) buvo perduota Šilalės miestui.
 1978-10-25 Jucaičių apylinkės dalis (5 gyventojai) buvo perduota Tauragės rajono Pagramančio apylinkei.

Šilutės rajonas
 1973-02-28 Jonaičių apylinkės dalis (12 gyventojų) buvo perduota Šilutės miestui.
 1978-10-25 Pagėgių apylinkės dalis (1 gyventojas) buvo perduota Tauragės rajono Lauksargių apylinkei bei Vilkyškių apylinkės dalis (9 gyventojai) buvo perduota Jurbarko rajono Viešvilės apylinkei.

Širvintų rajonas
 Pokyčių nebuvo.

Švenčionių rajonas
 1971-01-27 Švenčionių apylinkės (24 gyventojai) bei Modžiūnų apylinkės (9 gyventojai) dalys buvo perduotos Švenčionių miestui.
 1971-10-27 Švenčionėlių apylinkės dalis (49 gyventojai) buvo perduota Švenčionių miestui.
 1971-01-27 Švenčionių miesto dalis (67 gyventojai) buvo perduota Modžiūnų apylinkei.

Tauragės rajonas
 1974-01-30 Tauragės apylinkės dalis (376 gyventojai) buvo perduota Tauragės miestui.
 1978-10-25 Prie Lauksargių apylinkės buvo perduota Šilutės rajono Pagėgių apylinkės dalis (1 gyventojas).

Telšių rajonas
 1972-06-1 Gadūnavo apylinkės dalis (22 gyventojai) buvo perduota Mažeikių rajono Sedos apylinkei bei Nevarėnų apylinkės dalis (19 gyventojų) buvo perduota Mažeikių rajono Šerkšnėnų apylinkei.
 1974-01-30 Varnių miesto dalis (28 gyventojai) buvo perduota Varnių apylinkei.
 1975-03-19 Degaičių apylinkės (683 gyventojai) bei Viešvėnų apylinkės (4 gyventojai) dalys buvo perduotos Telšių miestui.

Trakų rajonas
 1972-07-26 Trakų apylinkės (170 gyventojų), Kariotiškių apylinkės (62 gyventojai), Senųjų Trakų apylinkės (11 gyventojų) dalys buvo perduotos Trakų miestui; Vievio apylinkės (363 gyventojai) ir Balceriškių apylinkės (215 gyventojų) dalys buvo perduotos Vievio miestui; Kariotiškių apylinkės (223 gyventojai) ir Senųjų Trakų (26 gyventojai) dalys buvo perduotos Lentvario miestui.
 1976-10-27 Varėnos rajono Valkininkų apylinkės dalis (10 gyventojų) buvo perduota Trakų rajono Lieponių apylinkei.
 1977-04-19 Senųjų Trakų apylinkės dalis (823 gyventojai) buvo perduota Vilniaus rajono Trakų Vokės apylinkei.

Ukmergės rajonas
 1971-01-27 Deltuvos apylinkės (20 gyventojų) ir Lyduokių apylinkės (2 gyventojai) dalys buvo perduotos Ukmergės miestui.

Utenos rajonas
 1973-12-20 Vyžuonų apylinkės (22 gyventojai) bei Mockėnų apylinkės (72 gyventojai) dalys buvo perduotos Utenos miestui.

Varėnos rajonas
 1971-03-12 Ratnyčios apylinkės dalis (36 gyventojai) buvo perduota Druskininkų miestui bei Varėnos apylinkės dalis (27 gyventojai) buvo perduota Varėnos miestui.
 1973-03-28 Prie Merkinės apylinkės buvo prijungta Alytaus rajono Raitininkų apylinkės dalis (38 gyventojai) bei prie Pavarėnio apylinkės buvo perduota Alytaus rajono Daugų apylinkės dalis (19 gyventojų).
 1976-10-27 Matuizų apylinkės dalis (8 gyventojai) buvo perduota Alytaus rajono Raitininkų apylinkei bei Valkininkų apylinkės dalis (10 gyventojų) buvo perduota Trakų rajono Lieponių apylinkei.

Vilkaviškio rajonas
 Pokyčių nebuvo.

Vilniaus rajonas
 1973-12-20 Nemenčinės apylinkės dalis (32 gyventojai) buvo perduota Nemenčinės miestui.
 1975-01-29 Prie Marijampolės apylinkės buvo perduota Šalčininkų rajono Jašiūnų apylinkės dalis (21 gyventojas).
 1976-11-24 Avižienių apylinkės (119 gyventojų), Kairėnų apylinkės (25 gyventojai) dalys buvo perduotos Vilniaus miestui bei prie Riešės apylinkės buvo prijungta Vilniaus miesto dalis (25 gyventojai).
 1977-04-19 Prie Trakų Vokės apylinkės buvo perduota Trakų rajono Senųjų Trakų apylinkės dalis (823 gyventojai).

Zarasų rajonas
 1975-08-4 Kimbartiškės apylinkės dalis (28 gyventojai) buvo perduota Ignalinos rajono Sokiškio ir Rimšės apylinkėms.
 1976-09-29 Antalieptės miesto tipo gyvenvietė buvo pertvarkyta į kaimo gyvenamąją vietovę ir priskirta Antalieptės apylinkei (636 gyventojai).
 1977-11-30 Turmanto m.t.g. dalis (23 gyventojai) buvo perduota Smalvų apylinkei.

Administraciniai-teritoriniai dokumentai